BASES DA I EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRAO E FIN DE MÁSTER
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/10/2016)

A deputa da delegada na Área de Igualdade desta Deputación, mediante resolución presidencial núm.2016018474, de 4 de outubro de 2016, aprobou as seguintes bases: A Deputación de Pontevedra, dentro das súas múltiples liñas de actuación no eido da igualdade, quere potenciar a realización de traballos de fin de grao e fin de máster nos que se integre unha perspectiva de xénero. Conscientes da importancia da investigación e do estudo do significado e o alcance da igualdade entre mulleres e homes, que redundarán en beneficio do progreso e do benestar do conxunto da sociedade, convócase a primeira edición dos Premios Sofía Novoa Ortiz á inclusión da perspectiva de xénero nos traballos de fin de grao e fin de máster, que se rexerán polas seguintes bases: Fomentar, consolidar e dar a coñecer a inclusión da perspectiva de xénero nos traballos de fin de máster e fin de grao realizados na Universidade de Vigo, nos campus de Vigo e de Pontevedra. Os premios estarán suxeitos á retención do IRPF correspondente segundo a lexislación vixente no momento da resolución. O aboamento dos premios efectuarase mediante o ingreso directo na conta bancaria da que sexa titular a persoa beneficiaria. A contía consignada para estes premios é con cargo á aplicación orzamentaria 16/250.2315.480.00 do Orzamento ordinario do organismo provincial. O xurado reservarase o dereito a declarar deserto calquera dos premios ou accésits. Poderá presentarse a esta convocatoria calquera traballo de fin de grao ou de fin de máster presentado, defendido e aprobado durante o curso 2015-2016 en calquera rama de coñecemento. Esta convocatoria está dirixida a todo o alumnado da Universidade de Vigo pertencente aos campus de Pontevedra e de Vigo. Co fin de garantir o anonimato do traballo, a documentación presentarase segundo o procedemento que se indica: 1. Presentación de solicitudes mediante formulario web. Será necesario preinscribirse a través de www.depo.es, para o que se seguirán estes pasos: 2. Entrega do traballo por vía telemática. Tras a recepción do código web comezará o proceso de entrega do traballo, que deberá presentarse nun ficheiro en formato PDF. A primeira parte do documento será un resumo de 500 palabras do traballo que se presenta. Este documento non deberá conter ningún elemento identificativo sobre a súa autoría ou titoría. Unha vez recibido o traballo por vía telemática, a persoa solicitante recibirá no seu correo electrónico a confirmación de que o proceso se realizou correctamente, xunto cunha copia do documento rexistrado. O Servizo de Novas Tecnoloxías da Deputación custodiará o emparellamento do código de inscrición e o código web ata que se coñeza o ditame do xurado, momento no que se realizará o dobre emparellamento dos códigos e se coñecerá a autoría dos traballos premiados. As solicitudes presentaranse no Rexistro xeral ou en calquera das oficinas de rexistro da institución provincial que se detallan na seguinte táboa: Tamén se poderán presentar a través de calquera dos procedementos establecidos no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. No caso de se enviar a solicitude por correo postal (ao Rexistro da Deputación), esta deberá certificarse co selo de Correos para garantir que a data de remisión está incluída no prazo de presentación de solicitudes da orde de convocatoria. O prazo de presentación de solicitudes finaliza o 28 de outubro de 2016 e a data límite para a entrega dos traballos por vía telemática é o 4 de novembro de 2016. Se a documentación achegada estivese incompleta ou presentase erros rectificables (indicados na convocatoria) requirirase a persoa autora do traballo para que, no prazo de dez días hábiles, complete a documentación ou corrixa as deficiencias; no caso de non facelo desestimarase a súa solicitude. As persoas participantes garantirán que os traballos e os contidos presentados son orixinais e non infrinxen dereitos de terceiras persoas; serán responsables das infraccións que poidan causar neste sentido. Non poderán presentarse aqueles traballos que fosen premiados noutras convocatorias ou concursos. Cando se presente o mesmo traballo a convocatorias simultáneas, no caso de resultar premiado, a persoa adxudicataria deberá manifestar a renuncia expresa e formal se acepta outro premio. Os traballos gañadores serán seleccionados por un xurado, nomeado para estes efectos por resolución presidencial, que estará composto por: O xurado analizará os traballos presentados e valoraraos tendo en conta os seguintes criterios: O xurado poderá contar coa presenza e a asistencia de persoas expertas nas diferentes áreas e poderá solicitar canta información adicional considere oportuna para a súa resolución. O ditame do xurado comunicaráselle directamente á persoa gañadora e farase público en www.depo.es.Os premios entregaranse nun acto institucional organizado polo organismo provincial. O ditame do xurado será inapelable. As persoas que integren o xurado percibirán as indemnizacións correspondentes ás axudas de custo e desprazamento pola asistencia ás reunións das que exista acta. A concesión do premio non implica a perda da propiedade intelectual. A Deputación de Pontevedra poderá publicar os traballos premiados facendo constar sempre a autoría. Un exemplar de cada traballo premiado quedará depositado na Biblioteca da institución provincial. A participación na convocatoria implica a aceptación destas bases. Pontevedra, 4 de outubro de 2016.—A Presidenta, Mª del Carmen Silva Rego.—O Secretario, Carlos Cuadrado Romay.